Csongrád Város Polgármesterétől M

Száma: Ref/21-1/2020.

Témafelelős: Cseri Gábor

 Szepesi Dóra

ELŐTERJESZTÉS

## Csongrád Város Önkormányzata Képviselő-testülete2020. február 20. napján tartandó ülésére

Tárgy: A Csongrádi Települési Értéktár Bizottság tagjaira vonatkozó személyi döntés

**Tisztelt Képviselő-testület!**

A Képviselő-testület 26/2015. (I.29.) önkormányzati határozatával létrehozta a Települési Értéktárat és döntött a Települési Értéktár Bizottság (továbbiakban: Bizottság) felállításáról. A bizottság megalakulásától kezdve az elnöki feladatokat haláláig Martini János látta el, aki a bizottság kimagasló, szakmai értéket alkotó munkájában elévülhetetlen érdemeket szerzett. Javasolom, hogy a Képviselő-testület fejezze ki elismerését, köszönetét Martini János emlékének adózva, az értéktár bizottságban végzett elhivatott, magas színvonalú munkájáért.

A fentiekre tekintettel, szükségessé vált a Bizottság elnökének megválasztása, melynek betöltésére javaslom Ujszászi Róbert numizmatikus – főmuzeológus személyét megválasztani.

A bizottság korábban megválasztott két tagja: Georgiádes Ildikó, a Magyar Nemzeti Levéltár Csongrád Megyei Levéltár vezetője és Murányi László, önkormányzati képviselő továbbra is vállalja a bizottsági tagságot.

Az érintett személyek nyilatkoztak arról, hogy a Testület az előterjesztést nyilvános ülés keretében tárgyalja.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta **„A Csongrádi Települési Értéktár Bizottság tagjaira vonatkozó személyi döntés”** című előterjesztést, és az alábbi döntést hozza:

A Képviselő-testület elismerését és köszönetét fejezi ki Martini János emlékének adózva, a Csongrádi Települési Értéktár Bizottságban végzett elhivatott, magas színvonalú munkájáért.

A Képviselő-testület a Csongrádi Települési Értéktár Bizottság elnökének Ujszászi Róbert numizmatikus – főmuzeológust választja meg.

Határidő: azonnal

Felelős: Bedő Tamás, polgármester

Erről jegyzőkönyvi kivonaton értesítést kap:

1. Képviselő-testület tagjai
2. Szepesi Dóra, kulturális referens és általa:
3. az érintettek

Csongrád, 2020. február 12.

 Bedő Tamás

 polgármester